Нядаўна барысаўскаму гледачу паказалі спектакль “Я твой афіцэр” па п’есе А.Пінчука “Лейтэнанты”, які быў адаптаваны для кантэксту беларускай арміі. Але на гастролі возім не толькі ваенныя спектаклі. Ёсць у рэпертуары творы беларускай драматургіі (“Вераб’іная ноч” паводле апавядання У.Караткевіча “Паром на бурнай рацэ”, “Не пакідай мяне” А.Дударава), вадэвілі і камедыі (“Бяда ад пяшчотнага сэрца” У.Салагуба і “Сабака на сене” Лопэ дэ Вега), тэатральная класіка (“Рамэа і Джульета” У.Шэкспіра, “Рэвізор” М.Гогаля). Частка твораў ідзе ў новым прачытанні, як, напрыклад, квест-гульня “Тры сястры” А.П.Чэхава.